Alfred Gusenbauer

Alfredas Guzenbaueris (Alfred Gusenbauer, g. 1960 m. vasario 8 d. Sankt Peltene) – politologas, Austrijos politinis veikėjas.

 Biografija 
Gimė Sankt Peltene, Žemutinėje Austrijoje.
1966–1970 m. mokėsi Ibso prie Dunojaus liaudies mokykloje, 1970–1978 m. Vyselburgo gimnazijoje, 1987 m. baigė politikos, filosofijos ir teisės studijas Vienos universitete, filosofijos daktaras.Universität Wien, Bibliotheks- und Archivwesen . Nuoroda tikrinta 2012-11-25.

1981–1990 m. Austrijos socialdemokratų partijos (SPOe) aparato tarnautojas, 1990–1999 m. Žemutinės Austrijos darbininkų ir tarnautojų rūmų darbuotojas, nuo 1999 m. vėl partinis darbuotojas.

1982 m. Austrijos socialistinio jaunimo organizacijos pirmininko pavaduotojas, 1984–1989 m. pirmininkas ir SPOe Federalinės valdybos narys. Nuo 1991 m. Ybso prie Dunojaus SPOe partinės grupės pirmininkas. 1985–1989 m. IUSY Tarptautinės jaunųjų socialistų sąjungos pirmininko pavaduotojas, 1989–2000 pirmininkas ir SI pirmininko pavaduotojas. Nuo 2000 m. balandžio 29 d. SPOe pirmininkas.

1990–2000 m. Melko apskrities tarybos narys, 1991–1998 m. Austrijos delegacijos Europos Taryboje narys, 1995–1998 m. pirmininkas. 1991–1993 m. Bundesrato narys, nuo 1993 m. Nacionalinio susirinkimo narys. 2007–2008 m. Austrijos federalinis kancleris.

 Šaltiniai 

 Nuorodos 
 SPÖ Internetlink
 Asmeninė svetainė 

Kategorija:Austrijos federaliniai kancleriai
Kategorija:Austrijos parlamento nariai
Kategorija:Austrijos politologai